open-index/open-wikipedia-markdown huggingface dataset:
Sietla

**Sietla** () ir piekrastes ostas pilsēta un lielākā pilsēta Amerikas Savienoto Valstu Klusā okeāna ziemeļu štatos. Sietla atrodas Vašingtonas štata rietumos, Kinga apgabalā starp Klusā okeāna Pudžetsoundas līci (*Puget Sound*) un Vašingtona ezeru.

Statistiski pilsētas iedzīvotājiem ir viens no augstākajiem izglītības līmeņiem ASV. Pilsēta ir pazīstama kā liels kafijas ražošanas un patērēšanas centrs. Populārajā mūzikā pazīstama kā Džimija Hendriksa dzimtā pilsēta un grandžmūzikas rašanās vieta.

Pirms eiropiešu ierašanās apkārtni apdzīvoja davamišu (*Duwamish*) tautas indiāņi. 1851. gadā radās pirmās eiropiešu apmetnes. Jaunā pilsēta tika nosaukta indiāņu virsaiša Sietla vārdā. 1889. gadā pilsēta gandrīz pilnīgi nodega ugunsgrākā. Klondaikas zelta drudža laikā pilsēta kļuva par galveno transportpunktu ceļā uz Aļasku. 1916. gadā Sietlā radās kompānija Boeing un līdz 2001. gadam šeit atradās kompānijas galvenā mītne, kad to pārcēla uz Čikāgu. XX gadsimta beigās Sietla kļuva par vienu no moderno tehnoloģiju attīstības centriem.

Pazīstamas kompānijas, kuru galvenās mītnes atrodas Sietlā — *[[Washington Mutual]], [[Amazon|Amazon.com]], [[Nordstrom]], [[Starbucks]], [[Expeditors International]]*. Citās aglomerācijas pilsētās — *[[Costco]], [[Microsoft]], [[Nintendo]]* (viena no galvenajām mītnēm), *[[Weyerhaeuser]], [[PACCAR]]*.

No augtskolām Sietlā pazīstamākā ir Vašingtonas Universitāte. Pilsēta ir mājvieta beisbola MBL līgas komandai Sietlas "Mariners", amerikāņu futbola līgas NFL komandai Sietlas "Seahawks" un hokeja līgas NHL komandai Sietlas "Kraken". Agrāk bijusi pārstāvēta basketbola NBA līgā ar komandu Sietlas "SuperSonics".

Mūzikas grupas, kuras radušās pilsētā — *[[Pearl Jam]], [[Soundgarden]], [[Alice in Chains]], [[Green River]], [[Mudhoney]], [[Nevermore]], [[The Presidents of the United States of America]], [[Sunny Day Real Estate]], [[Foo Fighters]]*. Grupa *[[Nirvana]]* radās tuvējā Eberdīnā.

## Cilvēki
Sietlā dzimuši:

* Pols Allens (*Paul Allen*, 1953) — uzņēmējs;
* Linda Baka (*Linda B. Buck*, 1947) — bioloģe;
* Geila Dīversa (*Gail Devers*, 1966) — vieglatlēte;
* Frensisa Fārmere (*Frances Farmer*, 1913—1970) — aktrise;
* Kenijs G (*Kenny G*, 1956) — saksofonists;
* Bills Geitss (*Bill Gates*, 1955) — uzņēmējs;
* Ričards Gordons (*Richard F. Gordon, Jr.*, 1929) — astronauts;
* Stouns Gosārs (*Stone Gossard*, 1966) — mūziķis;
* Alekss Heilijs (*Alex Haley*, 1921—1992) — rakstnieks;
* Džimijs Hendrikss (*Jimi Hendrix*, 1942—1970) — ģitārists;
* Braians Herberts (*Brian Herbert*, 1947) — rakstnieks;
* Česters Karlsons (*Chester Carlson*, 1906—1968) — fiziķis;
* Ērika Kristiansena (*Erika Christensen*, 1982) — aktrise;
* Dafs Makagans (*Duff McKagan*, 1964) — mūziķis;
* *[[Sir Mix-a-Lot]]* (1963) — reperis;
* Frenks Markovskis (*Frank Murkowski*, 1933) — politiķis;
* Steisija Oriko (*Stacie Orrico*, 1986) — dziedātāja;
* Neits Robinsons (*Nate Robinson*, 1984) — basketbolists;
* Džeisons Terijs (*Jason Terry*, 1977) — basketbolists.

## Skatīt arī
* Sietlas latviešu kopiena

## Atsauces

## Ārējās saites

*
Python (programmēšanas valoda)

***Python*** (no  ‘pitons’, izrunā kā *paiton*, reizēm arī *piton*) ir augsta līmeņa programmēšanas valoda. Tā ir interpretējama objektorientētā skriptu valoda. *Python* valoda ir veidota, akcentu liekot uz programmētāja ērtībām pār datoru, programmas lasāmību pār ātrumu. Python principi ir apkopoti 19 aforismos.

## Vēsture
Jaunu programmēšanas valodu 1991. gadā radīja Gvido van Rosums (*Guido van Rossum*), kad viņš strādāja CWI institūtā Nīderlandē. Tajā laikā viņš strādāja ar operētājsistēmu *Amoeba*, un bija nepieciešama valoda, kas būtu līdzīga ABC programmēšanas valodai, bet ar vieglu piekļuvi sistēmas funkcijām. 1989. gada beigās Gvido sāka projektēt valodu, kurai būtu paplašināšanas iespējas. Tā kā Rosumam bija pieredze ar Modula-2+, tad viņš jaunajā valodā sintaksi un pārtraukumu semantiku pielietoja no valodas Modula-3.

Pēc Gvido van Rosuma ieceres jaunās valodas nosaukumam bija jābūt īsam, unikālam un nedaudz noslēpumainam. Viņš to nosauca par *Python*, kas bija aizgūts no BBC televīzijas komēdiju seriāla *[[Monty Python]]*, kas Gvido ļoti patika. Par godu *Monty Python* aktierim Ērikam Aidlam nosaukta arī *Python* integrētā izstrādes vide IDLE.

*Python* izstrādes laikā Gvido van Rosums nomainīja vairākas darbavietas.
## Dizains
Python ir vairāku paradigmu programmēšanas valoda. Objektorientētā programmēšana un strukturētā programmēšana tiek pilnībā atbalstīta, un daudzas tās funkcijas atbalsta funkcionālo programmēšanu un aspektorientētu programmēšanu (tostarp ar metaprogrammēšanu un metaobjektiem — maģiskās metodes) .Daudzas citas paradigmas tiek atbalstītas, izmantojot paplašinājumus, tostarp dizains pēc līguma un loģiskā programmēšana.

Python atmiņas pārvaldībai izmanto dinamisko rakstīšanu un atsauces skaitīšanas un cikla noteikšanas atkritumu savācēja kombināciju.Tam ir arī dinamiska nosaukumu izšķirtspēja (vēlīna saistīšana), kas programmas izpildes laikā saista metodes un mainīgo nosaukumus.

Python dizains piedāvā zināmu atbalstu funkcionālai programmēšanai Lisp tradīcijās. Tam ir filtrēšanas, reducēšanas funkcijas; sarakstu izpratnes, vārdnīcas, kopas un ģeneratoru izteiksmes.Standarta bibliotēkā ir divi moduļi (itertools un functools), kas ievieš funkcionālos rīkus, kas aizgūti no Haskell un Standard ML.

Valodas pamatfilozofija ir apkopota dokumentā The Zen of Python (PEP 20), kas ietver tādus apgalvojumus kā:

# Skaists ir labāks par neglītu.
# Skaidrs ir labāks nekā netiešs.
# Vienkāršs ir labāks par sarežģītu.
# Sarežģīts ir labāks par sarežģītu.
# Lasāmība ir svarīga.

## Atsauces

## Ārējās saites
* Programmēšanas valoda Python iesācējiem
* Oficiālā mājaslapa
Jiveskile

**Jiveskile** () ir pilsēta Somijas centrālajā daļā pie Peijennes ezera, Vidussomijas reģionā. Ar vairāk kā 130 000 iedzīvotāju Jiveskile ir 7. lielākā pilsēta valstī.

Pilsētā atrodas viena no populārākajām augstskolām Somijā - Jiveskiles universitāte ar Alvara Ālto projektētajām celtnēm. Katru gadu apkārtnē notiek *[[Neste Oil Ralli]]* - viens no rallija pasaules čempionāta posmiem.

Pilsētu pēc Krievijas cara Nikolaja I pavēles nodibināja 1837. gadā. 1851. gadā pilsētā atklāja pirmo liceju Somijā, kurā mācības notika somiski. Pilsēta sāka strauji augt pēc Otrā pasaules kara, kad šeit ieradās daudzi bēgļi no PSRS okupētās Karēlijas. 1966. gadā uz koledžas bāzes izveidoja Jiveskiles universitāti.

Jiveskiles panorāma|thumb|left|400px

## Ievērojamas personības
Jiveskilē dzimuši:
* Risto Jusilainens (*Risto Jussilainen*) — tramplīnlēcējs (1975);
* Mati Nikenens (*Matti Nykänen*) — tramplīnlēcējs (1963);
* Jani Soininens (*Jani Soininen*) — tramplīnlēcējs (1972);
* Henri Toivonens (*Henri Toivonen*) — autosportists (1956—1986);
* Mati Vanhanens (*Matti Vanhanen*) — politiķis (1955).

Jiveskilē miruši:
* Vladimirs Bagirovs — Latvijas šahists (1936—2000).

## Sports
* JJK Jyväskylä (futbola klubs).
* „Harjun“ stadions (ietilpība: 5000)

## Atsauces

## Ārējās saites
Mati Vanhanens

**Mati Taneli Vanhanens** (*Matti Taneli Vanhanen*; dzimis 1955. gada 4. novembrī) ir Somijas politiķis. No 2003. līdz 2010. gadam viņš bija Somijas premjerministrs, kā arī Somijas Centra partijas priekšsēdētājs. Viņš ir bijis aizsardzības ministrs (2003. gadā), finanšu ministrs (2020 — 2021). No 2021. līdz 2023. gadam Vanhanens bija Eduskuntas (parlamenta) priekšsēdētājs.

Mati Vanhanens piedzima Jiveskilē universitātes profesora ģimenē. 1989. gadā viņš ieguva maģistra grādu sociālajās zinībās. Līdz ievēlēšanai Eduskuntā (parlamentā) 1991. gadā Vanhanens strādāja par žurnālistu. Parlamentā viņš nodarbojās ar ekoloģijas jautājumiem, piemēram bija pret jaunu atomelektrostaciju celtniecību, kaut arī pats bija enerģētikas uzņēmuma *[[Fortum]]* valdē. Viņš darbojās Konvencijā par Eiropas nākotni, kur kritizēja tās priekšsēdētāju Valerī Žiskāru d'Estēnu par autoritārisma iezīmēm. Vanhanens pats sevi raksturoja kā eiroskeptiķi. 

No 2003. līdz 2010. gadam Mati Vanhanens bija Somijas premjerministrs.
Viņa valdības laikā tika samazināta ienākuma nodokļa maksimālā likme no 35,5 % līdz 32,5 %.

2006. gadā Vanhanens kandidēja uz Somijas prezidenta amatu, bet netika ievēlēts.

Mati Vanhanens dzīvo Klaukalā.

## Atsauces

## Ārējās saites

|-

|-

|-

|-

|-

|-
1996. gada Tour de France

**1996. gada Tour de France** bija 83. Tour de France daudzdienu velobrauciens, kurš notika no 1996. gada 29. jūnija līdz 21. jūlijam. Dalībniekiem bija jāveic 3765 km un to viņi paveica ar vidējo ātrumu - 39,235 km/h. Togad velobraucienā uzvarēja dānis Bjarne Rīss. Velobraucienā veiksmīgi startēja arī latvietis Pēteris Ugrumovs, kurš velobraucienu pabeidza augstajā 7. vietā. Otri divi latvieši, kuri piedalījās šajā velobraucienā, Kaspars Ozers un Arvis Piziks finišu nesasniedza.

## Rezultāti
[right|250px|thumb|Labākais debitants un 2. vietas ieguvējs [Jans Ulrihs.]]
### Kopvērtējums

### Punkti

### Kalnu karaļa tituls

### Labākais jaunais braucējs
Panteisms

thumb|350px|Dižie panteisti
**Panteisms** (no  (* 'pan' *) = 'viss' un *θεός* (* 'theos' *) = 'Dievs') ir reliģiski filozofiska mācība, kas realitāti un fizisko visumu identificē kā Dieva iemiesojumu. Visums — lietas, dzīvas radības, daba, kosmoss utt. tiek uzskatīts kā visaptverošs, imanents Dievs.

Panteisms noraida personificētu, transcendentu Dievu, kas būtu ārpus pasaules un darbotos kā ārējs radītājs vai tiesnesis. Tā vietā tiek uzsvērta dabas sakrālā vienotība, kurā katra lieta ir daļa no kopējā dievišķā. Šī pieeja tuvina panteismu monismam — uzskatam, ka visa realitāte ir vienas substances izpausme.

Panteistiskas idejas sastopamas dažādās filozofiskās un reliģiskās tradīcijās. Senajās Austrumu reliģijās, piemēram, hinduismā un daoisma formās, bieži sastopamas panteismam tuvas koncepcijas. Rietumu filozofijā panteisma pazīmes redzamas jau Senajā Grieķijā, piemēram, Heraklīta un vēlāk Spinozas darbos, kurš bieži tiek uzskatīts par vienu no klasiskā panteisma pārstāvjiem. Baruhs Spinoza savā darbā *Ethica* apraksta Dievu kā natura naturans — dabu, kas rada, un natura naturata — radīto dabu, apgalvojot, ka "Dievs vai daba" (*Deus sive Natura*) ir viens un tas pats.

Mūsdienās panteisma idejas sastopamas gan ekofilozofijā, gan garīgās jaunrades kustībās, piemēram, Jaunajā laikmetā (*New Age*), kur tiek uzsvērta dabas vienotība, garīgums bez institucionalizētas reliģijas un cilvēka iekšējā saikne ar Visumu.

## Ārējās saites
Prokrusts

[thumb|right|250px|[Tēzejs un Prokrusts, 570–560 p.m.ē.]]

**Prokrusts** - sengrieķu mitoloģijā briesmīgs laupītājs senajā Grieķijā. Viņš bija kļuvis slavens ar to, ka ne vien slepkavoja ceļiniekus, kas pie viņa iegriezās, bet, noguldījis ciemiņu gultā, raudzījās, vai upura augums atbilst gultas garumam. Ja ciemiņš bija augumā garāks, viņš tam apcirta kājas, ja īsāks — izstiepa tās. Tagad izteicienu *Prokrusta gulta* lieto, kad, par spīti veselajam saprātam, kāds mēģina kaut ko iespīlēt šauros rāmjos.

## Ārējās saites
Džuzepe Garibaldi

**Džuzepe Garibaldi** (; dzimis ; miris ) bija Itālijas militārais un politiskais līderis. Itālijas nacionālais varonis.

## Dzīvesgājums

Dzimis 1807. gadā Nicā jūrnieka Domenika Garibaldi un viņa sievas Rozas ģimenē. Jaunībā viņš strādāja uz kuģa par matrozi, bet vēlāk kļuva par kuģa kapteini. 1833. gada aprīlī Taganrogas ostā iestājās slepenajā biedrībā "Jaunā Itālija", kuras mērķis bija Itālijas apvienošana. 1833. gada novembrī Ženēvā tikās ar Džuzepi Madzīni, vēlāk iestājoties karbonāru biedrībā. 1834. gada februārī piedalījās Madzīni organizētajā sacelšanās Pjemontā, aizmuguriski tika notiesāts uz nāvi, tomēr aizbēga uz Marseļu Francijā.

Vēlāk viņš devās uz Dienvidameriku. Piedalījās nemiernieku pusē Farrapusas karā Brazīlijā. Šajā karā viņš satika savu sievu Anitu, kura kļuva par viņa cīņubiedri. 1841. gadā pāris pārcēlās uz Montevideo un apprecējās. Kolorado partijas pusē, vadot itāļu leģionārus, piedalījās Urugvajas pilsoņu karā. Leģenda vēsta, ka šeit Garibaldi kaujinieki pirmoreiz ietērpās sarkanos kreklos, kas bija paredzēti kādai lopkautuvei. Kļuvis slavens kā drosmīgs un pārgalvīgs cīnītājs, Džuzepe Garibaldi 1848. gadā kopā ar grupu itāliešu atgriezās Itālijā.

Nākamajā gadā viņš palīdzēja aizstāvēt Romas republikāņus pret pāvesta atbalstītājiem — franču spēkiem. Pēc sakāves atkal bija spiests doties trimdā. Viņš pabija ASV, Ķīnā, Peru, Filipīnās.

1854. gadā viņš atgriezās Itālijā. Nodibināja un vadīja Pjemontas Alpu mednieku (*Cacciatori delle Alpi*) karaspēka daļas Otrā Itālijas neatkarības kara laikā. Nikni uzbruka Kavūram par dzimtās Nicas atdošanu Francijai.

1860. gadā notika iespējams visslavenākā Garibaldi militārā akcija. Vadot t.s. Tūkstoša ekspedīciju, Garibaldi no 11. maija, kad izcēlās Sicīlijā, līdz oktobrim ieņēma Abu Sicīliju karalisti, un pievienoja to Pjemontai.

1862. gadā Garibaldi no Dženovas devās uz Palermo, kur, sapulcinot brīvprātīgos, devās ieņemt pāvesta varā esošo Romu. Pret viņu šoreiz uzstājās itāļu karaspēks, un 1862. gada 29. augustā Aspromontes kaujā Kalabrijā Garibaldi tika sakauts, ievainots un krita gūstā. Vēlāk viņš tika atbrīvots. 1866. gadā Garibaldi atkal komandēja Alpu medniekus pret austriešiem Trešā Itālijas neatkarības kara laikā. 1867. gadā atkal neveiksmīgi devās cīņā pret Pāvesta valsti un atkal tika ievainots, arestēts un pēc kāda laika atbrīvots.

Pēdējos dzīves gadus Garibaldi pavadīja Kaprēras salā pie Sardīnijas, kur arī miris un apglabāts.

## Piemiņa
[thumb|270px|[Kārlis Zāle|Kārļa Zāles veidotā Garibaldi pieminekļa atklāšana Petrogradā (1919).]]
Garibaldi vārdā nosauktas vairāk nekā 5400 ielas un laukumi dažādās Itālijas pilsētās un ciemos.

## Ārējās saites
*
Tepenīcas ezers

**Tepenīcas ezers** (latgaliešu: **Tepeneicas azars**) ir caurteces ezers 6,2 km no Viļakas pilsētas Susāju pagastā. Tam ir trīs salas ar kopējo platību 0,8 ha. Ezeram cauri tek Vjadas upe. Makrofīti: niedres, ūdensrozes, lēpes, glīvenes, meldri, grīšļi, kosas. Zvejas tiesības pieder valstij.

## Atsauces
Tepenīca

**Tepenīca** (arī **Tepenica**) ir ciems Balvu novada Susāju pagastā, Vjadas labajā krastā. Tepenīcas ciems bijis viens no lielākajiem ciemiem Viļakas apkārtnē, tajā kādreiz bija 53 saimniecības, vēstures avotos pirmoreiz minēts jau 18. gadsimtā. Rietumos no ciema atrodas Vjadas caurteces Tepenīcas ezers, apkārtnē — Mītrakolns (132,2 m), Kumeļa kalns un Tepenīcas valnis.

Ciemā darbojas privāts muzejs, kurā ir ar ciema un novada vēsturi saistīta senlietu ekspozīcija.

1897. gadā ciemā bija 8 sētas.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Vega

**Vega**, pazīstama arī kā **Liras Alfa** jeb **Liras α** (*α Lyr*), ir spožākā zvaigzne Liras zvaigznājā, kā arī piektā spožākā zvaigzne nakts debesīs un ceturtā spožākā Ziemeļu puslodē. Vega ir relatīvi tuva zvaigzne, tā atrodas tikai 25,3 gaismas gadu (7,8 parseku) attālumā no Zemes. Vega kopā ar Arkturu un Sīriusu ir zvaigznes ar vislielāko starjaudu Saules apkārtnē.

Astronomi ir plaši pētījuši Vegu, vadoties pēc domas, ka tā ir "iespējams, nākamā nozīmīgākā zvaigzne debesīs pēc Saules". 12 000 gadus pirms mūsu ēras Vega atradās ziemeļos Polārzvaigznes vietā un ap 14 000. gadu mūsu ērā tā atkal atgriezīsies šajā pozīcijā. Vega ir pirmā zvaigzne, izņemot Sauli, kura tika nofotografēta, kā arī iegūtas tās spektra fotogrāfijas. Tā ir arī viena no pirmajām zvaigznēm, kurai tika aprēķināts attālums no Saules, izmantojot paralakses mērījumus. Vega ir bijusi pamatā, lai kalibrētu fotometrisko spožuma skalu, kā arī bija viena no zvaigznēm, kuru izmantoja, lai definētu UBV fotometriskās sistēmas vidējās vērtības.

## Skatīt arī
* Lira (zvaigznājs)

## Atsauces un piezīmes
Vega (nozīmju atdalīšana)

**Vega** var būt:

* Vega — zvaigzne Liras zvaigznājā;
* Vega — PSRS starpplanētu zonde
* Vega — Eiropas nesējraķete;
* Agata Vega (*Agatha Vega*; 1997) — venecuēliešu pornoaktrise un fotomodele;
* Aleksiss Vega (*Alexis Vega*; 1997) — Meksikas futbolists;
* Sulennisa Pinja Vega (*Sulennis Piña Vega*; 1981) — Kubas šahiste.
Rīgas Sporta pils

**Rīgas Sporta pils** bija sporta halle, kas atradās Rīgā, Latvijā. Ēkas pamatfunkcija bija hokeja halle ar mākslīgā ledus arēnu, bet ēku kompleksā ietilpa arī sporta zāle, fiziskās sagatavošanās un trenažieru zāle, kā arī vairākas palīgtelpas (pirts, duša, ārstnieciskie un masāžas kabineti). Arēnas hokeja halles ietilpība bija 4500 skatītāju vietas, tomēr, ņemot vērā stāvvietas un papildvietas, maksimālā arēnas ietilpība bija 5500 vietas.

Rīgas Sporta pils tika celta no 1968. līdz 1970. gadam, tās arhitekti bija Oļģerts Krauklis, Biruta Burčika, Ārija Išhanova, Liliāna Kraukle un Maija Rita Skalberga. Ēku nodeva ekspluatācijā 1970. gada 15. aprīlī un tā kļuva par nozīmīgu hokeja attīstības pamatu, jo tajā PSRS hokeja čempionātā spēles aizvadīja Rīgas Dinamo komanda. Līdz pat 2006. gadam, kad Pasaules hokeja čempionāta sarīkošanai tika uzbūvēta Arēna Rīga, Sporta pils bija svarīgākais hokeja centrs valstī. Rīgas Sporta pilī notika gan Latvijas hokeja izlases pārbaudes spēles un starptautiski turnīri, gan lielākā daļa nacionālā hokeja čempionāta spēļu.

Tāpat vienā no lielākajām sporta celtnēm Latvijā tika spēlēts basketbols, teniss un daiļslidošana, kā arī aizvadīti dažādi kultūras pasākumi. Sākot ar deviņdesmitajiem gadiem, Rīgas Sporta pils gaiteņos tika uzsākta dažādu preču mazumtirdzniecība. 1992. gada 3. novembrī Rīgas Sporta pils ieguva Nacionālās sporta bāzes statusu, tās apsaimniekošanai tika izveidota akciju sabiedrība, kuras priekšgalā ilgus gadus atradās leģendārais hokejists Helmuts Balderis.

2007. gadā Rīgas Sporta pili no Andra Šķēles meitām piederoša uzņēmuma nopirka Urmasam Sorumā piederošās igauņu kompānijas meitasuzņēmums Latvijā SIA "Rotermann Group". Jaunie īpašnieki paziņoja, ka 2007. gada vasarā tiks uzsākti ēkas un tā apkārtnē esošā kvartāla rekonstrukcijas darbi, kuros plānots investēt 100 miljonus eiro. Pēc rekonstrukcijas Rīgas Sporta pils kvartālā bija paredzēta dzīvokļu, biroju un viesnīcu izbūve. 2007. gada 16. maijā halle tika slēgta un 2008. gadā to nojauca, lai tās vietā celtu biznesa zonu, taču projekts netika īstenots. 
[thumb|251x251px|Bijušās Rīgas Sporta pils [ēka]]
2020. gada nogalē tika paziņots par ieceri bijušās ēkas vietā uz trim gadiem ierīkot mazdārziņus un ziedu pļavas. "Sporta pils dārzu" teritorijā ir ierīkoti 150 mazdārziņu, kā arī ziedu pļavas dažādām kultūras un izglītības aktivitātēm.

## Atsauces

## Ārējās saites
* Nacionālās sporta bāzes - Rīgas Sporta pils
* Sabiedrība → Rīgas Sporta pils
* Lido vairs tikai atmiņās. Rīgas Sporta pilij - 45
Formālā loģika

**Formālā loģika**, loģikas zinātne — teorētiskās un lietišķās pētniecības nozare, kas analizē īstenības vispārīgo struktūru, pētī patiesuma likumsakarības un izstrādā loģikas kārtulas.
Pasaules lielākās salas

Šajā uzskaitījumā iekļautas **[[pasaule]]s lielākās [[sala]]s**, kuru platība ir vairāk kā 2500 km² un arī vairākas citas salas ar platību virs 500 km². Sarakstā tās sakārtotas dilstošā secībā. Salīdzinājumam tiek parādīti arī kontinenti.

## Kontinenti
[thumb|Mazākā kontinenta — [Austrālija (kontinents)|Austrālijas salīdzinājums ar lielāko salu — Grenlandi. Uz dienvidiem no Austrālijas atrodas Tasmanija, 26. lielākā sala]]
Lai gan kontinetālās zemesmasas parasti netiek sauktas par salām, tomēr to pilnībā ieskauj ūdens (izņemot ģeoloģiski nenozīmīgo Suecas kanālu starp Eirāziju un Āfriku. Būtībā tās ir milzīgas salas un šī iemesla dēļ tās tiek parādītas. Šie skaitļu ir tikai aptuveni un tikai kontinentālā cietzeme. Daži zinātnieki uzskata, ka kontinentālā Austrālija ir sala, nevis kontinents.

*Piezīmes:*

* Austrālija ir vairāk nekā trīs reizes lielāka par Grenlandi, lielāko salu. Austrāliju dažkārt dēvē par "Salu kontinentu", un dažreiz piešķir nosaukumu kā "Zemes lielākā sala, bet mazākais kontinents".
* Antarktika ir īpašs gadījums: jo tās ledus netiek uzskatīts par zemi, bet kā ūdens, tā nav viena zemes masa, bet vairāki zemesgabali ar daudz mazākām platībām, jo ledus pamatiežu ir robeža zem jūras līmeņa vairākos reģionos.

## Salas (platība virs 100 000 km²)

## Salas (platība 25 000 — 100 000 km²)

## Salas (platība 10 000 — 25 000 km²)

## Salas (platība 5000 — 10 000 km²)

## Salas (platība 2500 — 5000 km²)

## Salas (platība 1000 — 2500 km²)

## Atsauces
Valters Dornbergers

**Valters Roberts Dornbergers** (*Walter Robert Dornberger*; dzimis , miris ) bija Vācijas armijas virsnieks Pirmajā un Otrajā pasaules karā. Viņš bija ģenerālmajors vācu Vērmahtā. 1930. un 1940. gados vadīja Vācijas raķešu programmas, kuru kuliminācija bija V-2 izstrāde.

Dornbergers dzimis Gīsenē, Vācijā. Viņš iestājās artilērijas pulkā neilgi pirms kara sākšanās 1914. gadā. Mēnesi pirms karadarbības izbeigšanas Valters krita franču gūstā. Viņš tika repatriēts uz Vāciju 1920. gadā, kad arī atgriezās armijā.

No 1926. līdz 1931. gadam viņš Šarlotenburgas Tehniskajā augstskolā (tagad - Berlīnes Tehniskā universitāte) studēja fiziku. Armijai bija nepieciešami raķešu ieroči, un tās uzdevumā 1932. gadā viņš uzsāka sarunas ar Kosmisko lidojumu biedrību (*Verein für Raumschiffahrt - VfR*), raķešu amatieru grupu, kurai bija nepieciešama finansiāla palīdzība. Lai gan biedrība atteicās no sadarbības, tomēr Verners fon Brauns un vēl vairāki viņa biedri piekrita strādāt armijas labā.

Dornbergers un fon Brauns strādāja kopā pie jaudīgākām raķetēm Kumersdorfas artilērijas bāzē. Kad tur eksperimentiem palika par šauru, 1937. gadā, pētnieciskā stacija tika pārcelta uz Pēnemindi. Tur arī tika palaista pirmā V-2 raķete 1942. gadā.

Dornbergers bija V-2 projekta vadītājs līdz 1944. gada augustam, kad programmu pārņēma SS, un viņu nomainīja Hans Kemmlers. Valters un viņa komanda tika nozīmēta pretgaisa aizsardzībā 1945. gada janvārī. Viņi adaptēja V-2 tehnoloģiju Wasserfall zeme-gaiss raķetē, bet šim projektam šķēršļus lika Kammlers, februārī pārceļot vairumu Dornbergera tehniķu atpakaļ uz V-2.

Dornbergers un viņa grupa padevās ASV armijai maijā, pēc kā viņš divus gadus pavadīja cietumā Apvienotajā Karalistē. Tā kā viņa vadības laikā V-2 netika raidīti uz civilajiem mērķiem, tad viņš netika tiesāts kā kara noziedznieks, un tika palaists brīvībā.

Drīz pēc atbrīvošanas Dornbergers emigrēja uz ASV. Tur viņš trīs gadus strādāja Gaisa spēkos pie vadāmajām raķetēm. No 1950. līdz 1965. gadam Valters darbojās Bell Aircraft Corporation, un bija galvenais konsultants X-20 Dyna-Soar projektā.

Pēc aiziešanas pensijā V. Dornbergers atgriezās Vācijā. Viņš nomira 1980. gadā Bādenē-Virtembergā.

## Ārējās saites
Vinstons Čērčils

**Sers Vinstons Leonards Spensers-Čērčils** (; dzimis , miris ) bija Apvienotās Karalistes armijas virsnieks un politiķis, pazīstams kā viens no Sabiedroto valstu līderiem Otrā pasaules kara laikā. Apvienotās Karalistes premjerministrs no 1940. līdz 1945. un no 1951. līdz 1955. gadam. Čērčils bija viens no pirmajiem, kas aicināja izveidot "Eiropas Savienotās Valstis", tādējādi arī viens no pirmajiem Eiropas Savienības idejiskajiem atbalstītājiem. Otrā pasaules kara pieredze pārliecināja viņu, ka mieru var garantēt apvienota Eiropa. 

## Dzīvesgājums
Dzimis 1874. gadā lorda Rendolfa Spensera-Čērčila ģimenē, kurš vēlāk kļuva par Pārstāvju palātas līderi. Mācījās elitārajā Herovas publiskajā skolā, studēja Sandhērstas Karaliskajā militārajā akadēmijā. Britu armijas sastāvā piedalījās karadarbībā Indijā, Sudānā un Otrajā būru karā. 

1901. gadā viņu ievēlēja par parlamenta deputātu no Konservatīvās partijas, 1904. gadā viņš pārgāja uz Liberālo partiju. 1910. gadā kļuva par iekšlietu ministru (*Home Secretary*), 1911. gadā kā iekšlietu ministrs piedalījās Sidnejstrītas aplenkumā, kurā notika cīņa ar Pētera Krāsotāja vadīto latviešu revolucionāru — laupītāju grupu. Čērčils par matu izglābās no nāves, jo lode trāpīja viņa cepurē. Vēlāk bija jūras kara ministrs (*First Lord of the Admiralty*), Pirmā pasaules kara laikā 1915. gadā atkāpās no amata pēc Galipoli kaujas neveiksmes un piedalījās kaujās Rietumu frontē. Pēc kara beigām 1919.–1921. gadā vienlaicīgi bija kara un gaisa spēku ministrs. 1924. gadā V. Čērčils atkal pārgāja uz Konservatīvo partiju un kļuva par finanšu ministru. Pēc valdības nomaiņas 1929. gadā V. Čērčils bija iekšējā opozīcijā Konservatīvo partijā un pretojās Vācijas ekspansijas "nomierināšanas politikai". 
  
Otrā pasaules kara laikā, 1940. gadā, pēc Nevila Čemberlena demisijas kļuva par Lielbritānijas premjeru un, spītējot daudzām neveiksmēm, izmantojot savu pārliecību, runas dāvanas un politisko ožu, spēja kopā ar Sabiedrotajiem gūt uzvaru karā. Tomēr pēc uzvaras karā zaudēja 1945. gada parlamenta vēlēšanās, tāpēc nepiedalījās Potsdamas konferences noslēdzošajā posmā.

1946. gada 5. martā Fultonā, Misūri Čērčils teica Fultonas runu, kurā vērsās pret PSRS un pieminēja "dzelzs priekškaru", kas pārdala Eiropu. Šo runu var uzskatīt par Aukstā kara sākumu. 1951. gadā Čērčils atkal spēja kļūt par Lielbritānijas premjerministru.

Secinājumus, ko viņš izdarījis no vēstures sniegtajām mācībstundām, viņš izteica savā "runā studējošajai jaunatnei" 1946. gadā Cīrihes Universitātē: "Ir viens līdzeklis, kas […] dažos gados padarītu visu Eiropu […] brīvu un […] laimīgu. Ir jāatjauno Eiropas ģimene, vai vismaz tik daudz no tās, cik mēs varam, un jānodrošina struktūra, kurā tā var mājot mierā, drošībā un brīvībā. Mums jāizveido sava veida Eiropas Savienotās Valstis."
1953. gadā Čērčilam piešķīra Nobela prēmiju literatūrā.

Miris pēc atkārtotiem smadzeņu infarktiem 1965. gadā.

## Ārējās saites

*
Dievs islāmā

**Dievs** (, ) islāmā ir neatkārtojams un nedalāms visuma radītājs un cilvēces tiesnesis.

## Etimoloģija

Ar vārdu *Allāh* arābu valodā apzīmē jebkuras monoteistiskas reliģijas Dievu, arī kristietībā un jūdaismā. Arābu valodā nav cita apzīmējuma jēdzienam *Dievs*, kā tikai *Allāhs*. Latvijā un citās pasaules valstīs tas ir pazīstams kā vārds, kādā tieši musulmaņi sauc Dievu. Pirms islāma rašanās, arābu ciltis, kas dzīvoja Mekā, ar vārdu *Allāhs* apzīmēja galveno dievību no visām citām savām dievībām. 

Islāmā Dievam ir 99 *skaistie* vārdi, kuri katrs izceļ kādu Dieva īpašību. Populārākie ir: *Žēlīgais* un *Līdzjūtīgais*.

## Dieva jēdziens
Dieva jēdzienu islāmā nepieļauj apšaubīt un tā pamatā ir uzskats, ka islāms ir pilnīga beznosacījumu monoteisma reliģija. Dieva nedalāmību un neatkārtojamību apstiprina islāma ticības apliecinājums (šahāda). Dievam islāmā nav dzimuma un tas nepastāv jebkādas radības vai cilvēka veidolā. Dievs ir visvarens un Viņu nav radījis kāds cits, jo Dievs pastāv pats par sevi un viņam nav līdzīgu. Dievam tādēļ nav arī partneru un Viņam nav atvases un tādu piedēvēšana Dievam islāmā tiek uzskatīta par ķecerību.

## Dieva īpašības
Musulmaņi uzskata, ka Dievam piemīt šādas īpašības:

* visvarenība
* visuma valdnieks
* viens un neatkārtojams un bez līdzīgiem
* bez sievas, vīra un bērniem
* vislabsirdīgākais
* visžēlīgākais
* vislīdzjūtīgākais
* uzklausa sev paklausīgo lūgšanas
* visuredzošs
* visudzirdošs
* visgudrākais
* tiesas dienas Kungs

## Korāns
Saskaņā ar Korānu, musulmaņi tic tam pašam Dievam, kuram tic jūdi, jo tas ir tas pats Dievs, kuru pielūdza Abrahāms (Ibrahims), tomēr musulmaņu universālajam Dievam piemīt lielāka vara un spējas, nekā jūdu Jahvem, kurš ir pietuvināts tieši ebrejiem.

## Atsauces
Stēfans Olsdāls

right|225px|thumb|Stefans Olsdāls 2006. gadā
**Stēfans Aleksanders Bū Olsdāls** (, dzimis , Gēteborgā, Zviedrijā) ir grupas *[[Placebo]]* basģitārists. Viņš ir Placebo vokālista Braiena Molko agrākais skolasbiedrs. 1994. gadā notikuši Stefana un Braiena nejaušā satikšanās Londonas metro sistēmā tiek uzskatīta par Placebo pirmsākumu. Stefans ir atklāts gejs.
Natālija Jolkina

thumb|Jolkina 2007. gadā
**Natālija Jolkina** (; dzimusi ) ir Latvijas krievu izcelsmes matemātiķe un politiķe, Rīgas domes deputāte no 2005. līdz 2009. gadam, PCTVL biroja locekle.

## Biogrāfija
1970. gads — absolvē LVU Fizikas un matemātikas fakultāti. Strādājusi LVU Skaitļošanas centrā. 1990.—1992. gadā ir frakcijas "Līdztiesība" konsultante Latvijas Augstākajā Padomē. Kopš 1996. gada — "Līdztiesības" biedre.

2002. gada jūlijā naturalizācijas kartībā ieguvusi Latvijas pilsonību. 2002. gadā — Rīgas domes pilnvarniece SIA "Rīgas nami". Kopš 2002. gada –  "Līdztiesības" Rīgas organizācijas priekšsēdētāja, no 2004. gada – Latvijas Cilvēktiesību komitejas līdzpriekšsēdētāja. Līdz 2005. gadam Saeimas deputāta palīdze.

No 2005. līdz 2009. gadam Rīgas domes deputāte un tās prezidija locekle, PCTVL frakcijas priekšsēdētāja.

Kopš 2006. gada LMĪA (Latvijas denacionalizēto un municipālo māju īrnieku un dzīvokļu īpašnieku asociācija) valdes locekle.

## Ārējās saites
* CV  PCTVL mājaslapā
* Runa pret "Rīgas slimokases" privatizāciju (2006)
* Natālijas Jolkinas divas dzīves, Rakurss, 05.2004.
Akīda

**Akīda** ( - **) islāmā nozīmē konfesiju, ticību vai pārliecību. Par *akīdah* var uzskatīt ticības pamatus jebkurā reliģijā un islāma teoloģijā šis jēdziens tiek lietots, lai apzīmētu parādību, lietu un uzskatu kopumu, kam tic musulmaņi.

Musulmaņi pamata uzskatus savā pārliecībā iedala sešos ticības pantos. Visiem islāma novirzieniem tie ir nepārprotami vienādi, jo tie ir rakstīti Korānā.

Atšķirības starp islāma atzariem — šīismu un sunnismu pastāv tikai sīkākos šo galveno sešu ticības pantu skaidrojumos un dalījumos. Piemēram, var atšķirties šiītu un sunnītu uzskati par Dieva rakstura īpašībām vai eņģeļu sūtību, bet neatšķirsies uzskats, ka pastāv viens vienīgs Dievs, kurš sūtījis savus praviešus un, ka cilvēkiem būs jāatskaitās un jāsaņem sods vai atlīdzība Pastarajā dienā.

## Seši sunnas ticības panti
# Ticība vienam vienīgajam, pielūgsmes vērtajam Dievam (Allāhs).
# Ticība visiem Dieva sūtītajiem praviešiem un ziņnešiem (Islāma pravieši).
# Ticība Dieva dotajām grāmatām.
# Ticība eņģeļiem.
# Ticība Tiesas un augšāmcelšanās dienai.
# Ticība liktenim.

## Šiītu ticība un uzskati
### Ticības pamati
# Dieva vienotība (توحيد ).
# Dieva taisnība (عدالة ).
# Pravietība (نبوة ), Dievs cilvēcei, ticības mācīšanai, sūtījis labus un sekmīgus praviešus un ziņnešus, tā rādīdams ideālu kārtību dzīvošanai saticībā.
# Vadonība (إمامة ), Dievs iecēlis noteiktus vadoņus cilvēces vadīšanai — pravietis pirms aiziešanas ieceļ pēcteci.
# Tiesas diena (يوم القيامة ), Dievs uzcels no mirušajiem katru, lai tiesātu.

### Ticības nozares
# Ticības apliecinājums (شهادة ), apliecinot, ka nav cita dieva kā Dievs un, ka Muhameds ir viņa ziņnesis.
# Lūgšanas (صلوة ), piecas reizes dienā.
# Gavēšana (صوم ), ramadāna laikā.
# Svētceļojums (حج ) uz Meku.
# Žēlsirdība (زكاة ), ziedot žēlsirdībai.
# Piektdaļa (), maksāt 20% no gada ienākumiem.
# Cīņa (جهاد ), cīnīties Dieva labvēlības iegūšanai. Lielā cīņa ir pretošanās ļaunumam pašam savā dvēselē. Mazā cīņa ir nežēlīga, kad cīnās kaujas laukā savas ticības aizsardzībā.
# Mudināšana (امر بامعرف ), uzdrošināt citus darīt labus darbus. 
# Atturēšana no grēka (النهي عن المنكر ).
# Mīlēt (تولّى ) Muhameda dzimtu (أهل البيت ) un viņa sekotājus.
# Nepiekrist (تبرأ ) Muhameda dzimtas (أهل البيت ) pretiniekiem.

## Ismailiešu ticība
Islāma novirziens, kas pazīstams ar Ismaila vārdu, ir otrs lielākais šiītu sabiedrībā. Lielākā daļa musulmaņu uzskata, ka viņi nav pieskaitāmi islāmam, jo nepiekrīt visiem pamata ticības uzskatiem. Viņu ticības pamati:

# Dieva vienotība (توحيد ).
# Vadonība (إمامة )
# Pravietība (نبوة )
# Tiesas diena (يوم القيامة )
# Lūgšanas (صلوة )
2007. gada referendums par valsts drošības likumiem

**Referendums par valsts drošības likumiem** notika .

2007. gada 8. janvārī A. Kalvīša vadītais Ministru kabinets Satversmes 81. panta kārtībā pieņēma un Saeima 1. martā apstiprināja grozījumus Nacionālās drošības likuma un Valsts drošības iestāžu likumā. Valsts prezidente Vaira Vīķe-Freiberga 10. martā apturēja likumu publicēšanu. Satversmes tiesā tika iesniegts 20 Saeimas SC un JL deputātu pieteikums par grozījumu Nacionālās drošības likumā atbilstību Satversmei.

Parakstu vākšanu par referendumu atbalstīja JL, SC, PCTVL, LSDSP, "Dzimtene", "Visu Latvijai!" un Eiroskeptiķi.

29. martā Saeima atcēla grozījumus.

Laikā no 3. aprīļa līdz 2. maijam tika savākti 211 252 paraksti par Nacionālās drošības likuma grozījumu izvērtēšanu referendumā, bet par Valsts drošības iestāžu likuma grozījumiem — 211 194 paraksti. Referenduma rīkošanai bija nepieciešami 149 064 jeb 10% balsstiesīgo pilsoņu paraksti. CVK nolēma, ka referendums notiks 7. jūlijā. 12. jūnijā Satvesmes tiesa izbeidza tiesvedību lietā sakarā ar to, ka apstrīdētā norma, kā arī Satversmes 81. pants, zaudēja spēku.

Lai tautas nobalsošana tiktu atzīta par notikušu, tajā vajadzētu piedalīties 453 730 balsotājiem (pusei no tiem, kas piedalījās 9. Saeimas vēlēšanās). Referendumā piedalījās aptuveni 338 000 pilsoņu, no tiem apmēram 96% balsoja par likumu grozījumu atcelšanu.

## Atsauces

## Ārējās saites
* Likumu grozījumi un salīdzinošā tabula
Kosmisko lidojumu biedrība

**Kosmisko lidojumu biedrība** ( jeb *VfR*) bija raķešbūves entuziastu apvienība Vācijā no 1927. līdz 1933. gadam. 

Biedrību Breslavā (tagad Vroclava Polijā)  dibināja Johaness Vinklers (*Johannes Winkler*) kopā ar Maksu Falīru (*Max Valier*), Villiju Leju (*Willy Ley*) un Valteru Noibertu (*Walter Neubert*). Viņiem vēlāk piebiedrojās Klauss Rīdels (*Klaus Riedel*), Rūdolfs Nēbels (*Rudolf Nebel*), Verners fon Brauns (*Wernher von Braun*), Hermanis Oberts (*Hermann Oberth*), Valters Homans (*Walter Hohmann*), Hermanis Nordungs (*Hermann Noordung*), Kurts Hainišs (*Kurt Heinisch*), Oigens Zengers (*Eugen Sänger*), Rolfs Engels (*Rolf Engel*) un Artūrs Rūdolfs (*Arthur Rudolph*). Kopā bija aptuveni 500 biedru. Biedrība izdeva žurnālu "Die Rakete", kas iznāca līdz 1929. gada beigām.

 VfR iegādājās 10 km² lielu zemes gabalu pie Berlīnes-Tēgeles, kuru nosauca par "Raķešu lidlauku" (*Raketenflugplatz*). Tur agrāk atradās armijas munīcijas noliktavas, un tās bunkuri bija ideāla vieta raķešdzinēju izmēģinājumiem. Turpmākajos trīs gados viņi šeit palaida savas izgatavotās raķetes, sākot ar neveiksmīgo Mirak sēriju un beidzot ar veiksmīgajām Repulsor raķetēm. Jaudīgākās no raķetēm sasniedza 1 km augstumu.

1932. gadā, meklējot finansējumu, biedrība uzsāka sarunas ar Vācijas armiju un veica demonstrējumu, kura laikā raķete avarēja. Neskatoties uz to, kapteinis Valters Dornbergers armijas uzdevumā bija ar mieru biedrībai dot naudu viņu eksperimentiem, par to prasot slepenību un koncentrēšanos uz raķešu militāro pielietojumu. Grupa noraidīja priekšlikumu, radās nesaskaņas, un nākamajā gadā biedrība izjuka. Tam par iemeslu bija arī tas, ka tā nespēja atrast finansējumu, un Berlīnes amatpersonas bija noraizējušās par raķešu eksperimentiem pilsētas tuvumā. Daudzi VfR biedri ar Verneru fon Braunu priekšgalā pārgāja strādāt Dornbergera grupā pie jaudīgāku raķešu izveides militarām vajadzībām

## Ārējās saites

* Encyclopedia Astronautica
Limfa

thumbnail|upright=0.9|Cilvēka limfa, kas savākta mēģenē
**Limfa** () ir bezkrāsains vai mazliet dzeltenīgs (gaišdzeltens), plazmai līdzīgs ķermeņa šķidrums, kas veidojas no starpšūnu šķidruma un cirkulē pa limfātiskās sistēmas caurulītēm un kapilāriem. Tā savāc starpšūnu šķidrumu no audiem, plūst caur limfmezgliem, kur tiek filtrēti antigēni un aktivēti imūnšūnu mehānismi, un nonāk lielākajos limfvados, piemēram, krūšu limfvadā, labajā limfvadā), kas ieplūst vēnu asinsritē. Limfa ir būtiska ķermeņa iekšējās vides sastāvdaļa, kas nodrošina saikni starp asinsrites un imūnsistēmu un piedalās šķidrumu, barības vielu un šūnu vielmaiņas produktu apritē. Limfas ķīmiskais sastāvs ir līdzīgs plazmai. Tajā dominē ūdens un elektrolīti, ir neliels olbaltumvielu daudzums, limfocīti un citas imūnšūnas. Zarnu lakteāļos pēc ēšanas limfa (saukta par hilu) ir bagāta ar triglicerīdiem, jo nodrošina tauku un taukos šķīstošo vielu transportēšanu no zarnu trakta uz asinsriti.

Limfai ir vairākas dzīvībai svarīgas funkcijas — šķidruma līdzsvara uzturēšana (atgriež audos izfiltrēto šķidrumu un plazmas olbaltumvielas venozajā cirkulācijā, novēršot tūsku), tauku transportēšana (zarnu bārkstiņu lakteāļi uzsūc lipīdus un nogādā tos sistēmiskajā asinsritē), imūnaizsardzība (limfmezglos un citos audos tiek uztverti un filtrēti antigēni, aktivēti limfocīti un uzsākta adaptīvā imūnreakcija). Kā asinsrites un imūnsistēmas sistēmu elements, limfa nodrošina vielu un šūnu plūsmu starp audiem un asinsriti, vienlaikus darbojoties kā “uzraudzības tīkls”, kur imūnšūnas pastāvīgi monitorē perifēros audus un koordinē atbildes reakciju uz infekcijām, bojājumiem vai audzēju signāliem. Limfātiskā sistēma, kurā limfa cirkulē — kapilāri, caurulītes, mezgli un orgāni (piemēram, liesa, aizkrūtes dziedzeris, limfmezgli) — darbojas paralēli asinsrites sistēmai, veicinot homeostāzi, infekciju kontroli un audu veselības uzturēšanu.

## Ārējās saites
Salvis Mētra

**Salvis Mētra** (dzimis  Saldū) ir bijušais latviešu basketbolists, spēlēja uzbrūkošā aizsarga pozīcijā. Pēc karjeras beigām — uzņēmējs un sporta organizators. Jau spēlētāja karjeras laikā attīstījis basketbola ekipējuma veikalu "Pro Basketball", kur darbojas kā menedžeris un līdzīpašnieks. Mētra ir izcīnījis Latvijas Basketbola līgas (LBL) čempionu titulu 2007. gadā Rīgas ASK sastāvā. Kopš 2023. gada augusta darbojas arī Latvijas Basketbola savienībā kā Latvijas basketbola līgu direktoru.

## Karjera
Mētra nāk no Saldus. Basketbolā sācis trenēties pie Ilgas Neimanes Brocēnos, tad pārgājis uz Saldus komandu, bet pēc vienas sezonas nokļuva Kalnu vidusskolas komandā, kas trenera Ilgvara Buiķa vadībā tolaik spēja konkurēt ar labākajām LJBL sporta skolām šajā vecuma grupā. Vēl būdams skolas vecumā, Mētra pārcēlās uz Rīgu, kur trenējās pie Ziedoņa Jansona Krištopana Basketbola skolas komandā.

Savas garās basketbola karjeras laikā spēlējis daudzās Latvijas komandās, taču karjeru ietekmējuši savainojumi. Pēdējā augstākā līmeņa LBL komanda bija Rīgas "Barons" 2017. gadā, ar kuru kopā izdevās izcīnīt bronzas medaļas LBL čempionātā (Mētra bija šīs komandas kapteinis). Arī pēc tam turpinājis spēlēt, bet jau zemākā LBL2 līmenī, pārstāvot BK Jelgava.

Mētra ir pārstāvējis Latvijas U-18 un U-20 izlasi attiecīgā vecuma Eiropas čempionātos, kopā aizvadot 26 spēles Latvijas jaunatnes izlasēs.

2023. gada augustā Mētru Latvijas Basketbola savienība apstiprināja par Latvijas basketbola līgu direktoru.

## Atsauces

## Ārējās saites
Krists Pīternieks

**Krists Pīternieks** (dzimis ) ir bijušais latviešu basketbolists, spēlējis aizsarga pozīcijā. Pēc spēlētāja karjeras beigām kļuvis par treneri. 2025. gadā bija VEF Rīga fārmkluba RSU/VEF Rīga galvenais treneris, bet šobrīd karjeru turpina Ķīnā.

## Karjera
Spēlējis daudzās Latvijas Basketbola līgas (LBL) komandās, kā arī Grieķijā, karjeru noslēdzot BK Liepāja sastāvā 2019. gadā.

2006. gadā 18 gadu vecumā K. Pīternieks noslēdza četru gadu līgumu ar Grieķijas klubu Atēnu "Panellinios", taču tā paša gada beigās spēlētājs, nespējot nostiprināties sastāvā, tika izīrēts Latvijas klubam Rīgas ASK.

Amatieru līmenī turpinājis spēlēt basketbolu arī pēc pievēršanās trenera darbam. 2023. gadā pārstāvēja Reģionālās basketbola līgas komandu BK Nīca, kurā spēlē vairāki Liepājas basketbola veterāni.

Pārstāvējis Latvijas U18 izlasi 2005. gada Eiropas čempionātā, kur bija viens no komandas līderiem, kā arī Latvijas U20 izlasi 2006. gada Eiropas čempionātā.

### Trenera karjera
Pēc spēlētāja karjeras beigām pievērsies trenera darbam. No 2017. gada līdz 2023. gadam darbojās BK Liepāja sistēmā, pēdējās sezonās kā galvenā trenera Artūra Visocka-Rubeņa asistents, kā arī vadīja kluba otro komandu BK Liepāja/LSSS, kas spēlēja Nacionālajā basketbola līgā. 2023. gadā ar BK Liepāja izcīnīja LBL bronzas medaļas. Strādā arī kā Latvijas jaunatnes izlašu treneris, 2024. gadā vadīs Latvijas U18 izlasi Eiropas čempionātā.

2023. gada 1. jūnijā tika paziņots, ka K. Pīternieks atgriežas Rīgā un turpmāk būs VEF Rīga fārmkluba RSU/VEF Rīga vadītājs. Trenējot VEF fārmklubu, viņš darbojās arī kā galvenā kluba trenera Jāņa Gailīša asistents.

2025. gada noslēgumā beidzis darbu RSU komandā un devies izmēģināt trenera darbu Ķīnā.

## Atsauces
Šotkija diode

**Šotkija diode** (nosaukta vācu fiziķa Valtera Šotkija vārdā) ir pusvadītāju diode ar mazu sprieguma kritumu tiešajā slēgumā (parastajām silīcija diodēm 0,6—0,7 V; Šotkija diodēm — 0,15 līdz 0,45 V).

## Konstrukcija
Šotkija diodei viens elektrods ir metāls, bet otrs *n* tipa pusvadītājs. Elektroni uzlādē metālisko slāni, tādēļ diodē ir mazāks sprieguma kritums, nekā uz parastām diodēm. Tā kā diodei nav elektronu un caurumu rekombinācijas, tā strādā ātrāk par citām diodēm.

## Trūkumi
Būtiskākais trūkums ir relatīvi zems sprostspriegums silīcija-metāla Šotkija diodēm, tipiski 50—200 V, un relatīvi augsta reversā noplūdes strāva, kas palielinās, palielinoties temperatūrai.

## Silīcija karbīda Šotkija diodes
Diodes konstrukcijā izmantojot silīcija karbīdu, samazinās reversā noplūdes strāva. Šādām diodēm ir tipiski augsts sprostspriegums (600—1700 V) salīdzinājumā ar silīcija diodēm. Silīcija karbīdam ir labāka siltumvadītspēja, līdz ar to diodes no tā spēj darboties temperatūrā līdz 200 °C.
Lāzerdiode

thumb|Lāzerdiode
thumb|Lāzerdiode
**Lāzerdiode** ir pusvadītāju diode, kas pārveido elektrisko enerģiju koherentā gaismas izstarojumā.

Lāzerdiodi var uzskatīt par lāzeru, kam aktīvā vide ir elektronu-caurumu gāze, bet darbīgais apgabals - pusvadītāju p-n pāreja.

## Ārējās saites

* Diožu lāzeri — sadzīvē, tehnikā un zinātnē
Tuneļdiode

**Tuneļdiode** ir pusvadītāju diode, kas atšķiras no parastās diodes ar negatīvas diferenciālās pretestības posmu voltampēru raksturlīknes tiešajā zarā. Šāda īpašība tuneļdiodēm piemīt tuneļefekta dēļ.
 
Tuneļdiodēm p-n pārejas vietās ir liels metālu piejaukums, tāpēc pie maziem spriegumiem, kad parastām diodēm strāva vēl nav liela, sakarā ar to, ka elektroniem nav enerģijas, lai pārvarētu potenciālu barjeru, rodas elektriskais lauks ar intensitāti 10 kV/m, kas dod elektroniem enerģiju, un potenciālu barjera lavīnveidā samazinās. Rodas negatīvas pretestības posms, strāva samazinās līdz minimālai vērtībai, pēc tam tā sāk palielināties, un sasniedz maksimālo vērtību, pie pārkrituma sprieguma. Pēc tam tā strādā kā parasta diode.

Tuneļdiodes izmanto ģeneratoros, pastiprinātājos, slēdžos, pie augstām frekvencēm un paaugstinātas precizitātes.

thumb|350 px|Tuneļdiodes voltampēru raksturlīkne
Taisngriezis

**Taisngriezis** ir ierīce, kuras uzdevums ir pārveidot maiņstrāvu līdzstrāvā. Jebkura taisngrieža obligāta sastāvdaļa ir viens vai vairāki ventiļi — ierīces, kas laiž strāvu tikai vienā virzienā, piemēram, vakuuma vai pusvadītāju diodes, tiristori u.c. Bez tam parasti taisngriezī ietilpst transformators maiņstrāvas sprieguma transformēšanai un vajadzības gadījumā arī fāžu skaita izmaiņai, kā arī kondensators strāvas pulsāciju samazināšanai. Taisngriežus sīkāk iedala vienfāzes taisngriežos un trīsfāžu taisngriežos.

## Vienfāzes taisngrieži
thumb|350px|Viena pusperioda taisngriezis
Vienkāršākā **vienfāzes taisngrieža** shēma ir viena pusperioda shēma. Viena pusperioda laikā (kad spriegums uz diodes ir pozitīvs) diode ir atvērta un viss spriegums pielikts slodzei. Otra pusperioda laikā diode aizvērta un spriegums pielikts diodei. Vidējo taisngrieztā sprieguma vērtību Ud var noteikt, integrējot slodzes sprieguma izteiksmi.

Shēmas trūkums ir lielas taisngrieztā sprieguma pulsācijas, kuras grūti nogludināt. Bez tam transformatora sekundārajā tinumā plūst ne tikai maiņstrāva, bet arī līdzstrāva, kas var novest pie transformatora magnētvada piesātināšanās. Šo trūkumu dēļ shēmu lieto reti. 
thumb|350px|Divu pusperiodu taisngriezis ar transformatora sekundārā tinuma viduspunkta izvadu
[thumb|350px|Divu pusperiodu taisngriezis ([diožu tilts)]]
**Divu pusperiodu taisngriežus** var izveidot ar transformatora neitrāles izvadu, vai lietojot tilta shēmu. Abos gadījumus slodzes sprieguma forma ir viena un tā pati. Taisngrieztā sprieguma vidējā vērtība ir:
:U_d = \frac{2}{p} \cdot U_{2m}.

## Trīsfāžu taisngrieži
thumb|Vienkāršākā trīsfāžu taisngrieža shēma
Trīsfāžu taisngriezī ar transformatora neitrāles izvadu katrā fāzē ieslēgta viena diode. Slodzi pieslēdz starp diodēm un transformatora neitrāli. Shēmas darbības raksturīga īpatnība ir tā, ka jebkurā momentā atvērta ir tikai viena diode — tā, kuras anodam šai laikā ir visaugstākais potenciāls. Slodze jebkurā momentā saņem tās fāzes spriegumu, kuras diode atvērta. Katra diode strāvu vada vienu trešo daļu perioda. Shēmu ar transformatora neitrāles izvadu lielas jaudas taisngriežos vispār izmantot nevar, jo transformatora visu fāzu tinumos plūst vienā virzienā vērstas strāvas, kas izsauc transformatora darba pasliktināšanos. Tilta shēma dod mazākas pulsācijas.

## Skatīt arī
* Invertors (ierīce līdzstrāvas pārvēršanai maiņstrāvā)

## Ārējās saites
Fenoli

[thumb|right|[Fenols — vienkāršākais no fenoliem.]]

**Fenoli** — organiskie aromātiskie savienojumi, kuros hidroksilgrupas tieši saistītas ar aromātiskās struktūras (benzola gredzena) oglekļa atomiem. Savienojumus, kuros hidroksilgrupa saistīta ar blakus grupu oglekļa atomiem, sauc par aromātiskajiem spirtiem (benzilspirts).

## Iedalījums

Fenoli iedalās:
* vienvērtīgajos fenolos (fenols, krezols, timols, naftols),
* divvērtīgajos fenolos (pirokatehīns, rezorcīns, hidrohinons),
* vairākvērtīgajos fenolos (pirogallols, oksihidrohinons, heksaoksibenzols).

Pie fenoliem pieskaita arī savienojumus ar vairākiem benzola gredzeniem molekulā. Naftalīna hidroksilatvasinājumus sauc par naftoliem, antracēna — par antroliem, fenantrēna — par fenantroliem.

## Īpašības

Fenoliem piemīt vāju skābju īpašības, piemēram, tie var veidot sāļus - *fenolātus*.

## Izmantošana

Fenolus plaši pielieto kā izejvielu polimēru rūpniecībā, farmaceitisko preparātu, krāsvielu, antioksidantu ražošanā.
Jānis Pozņaks

**Jānis Pozņaks** (dzimis  Ogrē) ir latviešu basketbolists, spēlē spēka uzbrucēja un centra pozīcijā. 2026. gadā pārstāv Nacionālās basketbola līgas (LBL2) komandu Jēkabpils BA, bet iepriekš vairākas sezonas spēlēja Latvijas Basketbola līgas (LBL) klubā BK Ogre. J. Pozņaks ir izcīnījis LBL čempiona titulu Rīgas ASK sastāvā.

## Karjera
Ārpus Latvijas klubiem spēlējis Spānijas zemākajās līgās un Luksemburgā. 2013. gadā atgriezies Latvijā, vispirms aizvadot trīs sezonas BK Jēkabpils sastāvā, bet kopš 2017. gada pārstāvēja BK Ogre.

2022.—2023. gada sezonā 39 gadu vecumā J. Pozņaks bija otrais vecākais spēlētājs Igaunijas-Latvijas līgā, atpaliekot vienīgi no gadu vecākā Igaunijas basketbolista Kristjana Kangura. Pēc šīs pašas sezonas Latvijas Basketbola līgas izslēgšanas spēļu noslēguma, kur BK Ogre sērijā par bronzas medaļām piekāpās BK Liepāja, J. Pozņaku Latvijas Basketbola savienība godināja ar titulu "Gada vērtība".

2023. gada augustā tika paziņots, ka 40 gadu vecumā J. Pozņaks vairs nespēlēs profesionālā līmenī un turpmāk pārstāvēs Nacionālās basketbola līgas (LBL2) komandu BK Salaspils. Pēc divām sezonām Salaspils komandā viņš pievienojās klubam Jēkabpils BA, kas 2025. gadā debitēja Nacionālajā līgā.

## Atsauces

## Ārējās saites
Uģis Viļums

**Uģis Viļums** (dzimis  Saldū) ir bijušais latviešu basketbolists, spēlēja aizsarga pozīcijā. Četrkārtējs Latvijas Basketbola līgas (LBL) čempions BK Ventspils un ASK/Rīga sastāvā. Bijis Latvijas basketbola izlases spēlētājs.

Profesionāļa karjeru uzsācis 1997. gadā. Karjeras laikā spēlējis vienīgi Latvijas klubos, visvairāk Liepājā. Par karjeras beigām paziņoja 2010. gadā, tomēr arī pēc tam vēl turpinājis spēlēt Latvijas klubos.

Pēc karjeras beigām bijis basketbola treneris, bet pēc tam kļuvis par fizioterapeitu un šobrīd ir SIA "Medsport" centra vadītājs. 2023. gadā absolvējis Latvijas Sporta pedagoģijas akadēmiju, iegūstot bakalaura grādu sporta zinātnē un izglītības un sporta darba speciālista fizioterapeita kvalifikāciju.

## Atsauces